פורטנייט

פורטנייט (באנגלית: Fortnite) הוא משחק רשת שפותח על ידי אפיק גיימס ויצא לאור ב-25 ביולי 2017.

במשחק קיימים שבעה מצבי משחק שונים, החולקים ביניהם משחקיות בסיסית דומה:
 "Fortnite: Save the World": משחק מסוג הישרדות-הגנת מגדלים בתשלום בו יכולים לשחק בין אחד לארבעה שחקנים. על השחקנים להילחם ביצורים דמויי זומבים ולהגן על אובייקטים בעזרת ביצורים.
 "Fortnite Battle Royale", משחק באטל רויאל שבו עד 100 שחקנים נלחמים זה בזה עד שאחד נשאר בחיים ומנצח;
 "Fortnite Creative", משחק סאנדבוקס בו השחקנים בונים עולמות, מבוכים וזירות קרב בחופשיות;
 "Lego Fortnite", משחק עולם פתוח הפותח בשותפות עם לגו ומשלב בתוכו מצב הישרדות ומצב חברתי;
 "Fortnite Festival", משחק מוזיקלי;
 "Fortnite Ballistic", משחק יריות טקטי;
 "Rocket Racing", משחק מרוצים.
המהדורה "Fortnite Battle Royale" הפכה להצלחה הגדולה מבין מצבי המשחק, כאשר יותר מ-125 מיליון שחקנים השתתפו במשחק בתוך פחות משנה, מה שהניב לחברה מאות מיליוני דולרים בחודש. בעקבות ההצלחה הרבה הפך המשחק לתופעה תרבותית.

בשנת 2025, מגזין רולינג סטון דירג את המשחק במקום ה-45 ברשימת 50 משחקי הוידאו הגדולים בכל הזמנים.

 משחקיות 
פורטנייט התחיל כמשחק הישרדות ובאטל רויאל, אך עם הזמן הפך להיות עולם וירטואלי נרחב המשלב בתוכו מספר משחקים שונים.

 באטל רויאל (Battle Royale) 
מצב מרובה-משתתפים בו המתחרים מנסים להישאר האחרונים בסיבוב. סיבוב יכול להיות במצב "יחידים", "זוגות", "שלישיות" או "רביעיות" כשסך כל השחקנים מגיע ל-100. כל כמה זמן, השטח בו מותר לשהות קטן למקום אקראי כך שהשחקנים מתקרבים זה לזה.

סיבוב נפתח כאשר אוטובוס מעופף המשייט בגובה רב יוצא מאחד מקצוות המפה לעבר הקצה השני, ובמהלך ריחופו של האוטובוס מקצה לקצה יש לקפוץ ממנו למקום הרצוי במפה. לקראת סוף הצניחה נפתח דאון שבאמצעותו נוחתים באיטיות לעבר היעד הנבחר. לאחר הנחיתה השחקנים אוספים כלי נשק וציוד המפוזר בעולם. כשדמות-שחקן נהרגת כל שהיה ברשותה נשאר במקום ושחקן אחר יכול לאסוף את הציוד.

ישנם סוגי נשקים רבים ברמות נדירות שונות (בצבע אפור - הכי פחות נדיר ובצבע זהוב - הכי נדיר) שעושים נזק בהתאם לסוג הנשק והטווח שממנו מכוונים ויורים לעבר שחקן אחר. נשקים חדשים יוצאים בכמעט כל עדכון חדש של המשחק.

ישנה גרסה של המשחקיה בה לא ניתן לבנות וכדי להתגונן מאויבים צריך להיעזר בסביבה ובמבנים הקרובים, לה קוראים "Zero Build - Battle Royale" (בתרגום ישיר: "אפס בניות: באטל רויאל").

המשחק שואב השראה מהתחרויות המוצגות במשחקי הרעב ובבאטל רויאל.

 הצלת העולם (Save the world) 
מצב "הצלת העולם" הוא משחק הישרדות ליחיד או בצורה שיתופית לעד רביעיית שחקנים.

עלילת המשחק מתרחשת לאחר ש-98% מאוכלוסיית העולם נכחדה וזומבים תוקפים את הניצולים. הניצולים מצאו דרכים לבניית מגן מפני הזומבים. יש להשתמש בו כאשר מוצאים מכונית מסוימת במפה, ואז מפעילים את המגן ומתחילים את השלב. למגן לוקח פרק זמן מסוים להיטען (שרק אחריו הוא פועל), בזמן זה הזומבים מתחילים להגיע ובאמצעות בניות צריך להגן על המכונית, עד שהמגן ייטען לגמרי ויגן עליה בעצמו. כשהמגן מסיים להיטען השלב מסתיים. לאחר שזומבים הורסים את המכונית, נפסלים. מטרת המשחק היא למנוע מהזומבים להגיע למכונית ולהרוס אותה.

המשחק יוצר על ידי אפיק גיימס, מפתחת המשחק, ועולה 32 ש"ח.

 יצירה (Creative Mode) 

מצב זה הוא החדש ביותר במשחק. במצב זה ניתן להיכנס למפות משחק מיוחדות ששחקנים אחרים בנו, או לבנות מפה מאפס. שחקנים רבים משתמשים במצב זה על מנת להתאמן במשחק, לבדוק נשק חדש שנוסף למשחק, ולעיתים גם בשביל משחק או תחרות בין מספר חברים/שחקנים שונים.

מעט לפני צאת המשחק, אפיק גיימס הזמינו גיימרים מפורסמים לבוא למשרדים שלהם, לנסות את המשחק ולשתף חלקים ממנו באינטרנט.

 היסטוריה 
למשחק ישנה היסטורית עדכונים רבה המחולקת בעיקר לעונות, שכמה מהן מהוות "צ'אפטר", (בתרגום לעברית פירוש המילה פרק); (באנגלית: Chapter).

 צ'אפטר 1 
 צ'אפטר 1: עונה 1 
עונה זו הייתה העונה הראשונה של פורטנייט: באטל רויאל. העונה ארכה 49 ימים בין ה-26 באוקטובר 2017 עד ל-13 בדצמבר. המשחק היה אז עוד בשלביו המתקדמים ובמשחק היו את הנשקים הבסיסיים.
 רובה סער (Assault Rifles) – בעונה זו היו 3 סוגים של רובי סער: Assault Rifle, Burst Assault Rifle, Scoped Assult Rifle.
 שוטגאן (Shotguns) – בעונה זו היו 2 סוגי שוטגאן: Pump Shoutgun ו-Tactical Shotgun.
 תת מקלע (Submachine Gunׂׂׂׂׂ) – בעונה זו היו 3 סוגי תת-מקלעים: Submachine Gun, Tactical Submachine Gun, Suppressed Submachine Gun.
 אקדח (Pistol) – בעונה זו היו 2 סוגי אקדחים: Pistol ו-Revolver.
 רובה צלפים (Sniper Rifle) – בעונה זו היו 2 סוגי רובי צלפים: Bolt-Action Sniper Rifle ו-Semi Automatic Sniper Rifle.
 אחר – משגר רקטות (Rocket Launcher), משגר רימונים (Grenade Lancher) ו-Pumpkin Launcher.

 פרסים ומועמדויות 
פרסשנהקטגוריהתוצאהמקורפרס בחירת הילדים של ניקלודיאון2025משחק וידאו אהוב

 קישורים חיצוניים 












הערות שוליים

קטגוריה:משחקי יריות ממוחשבים (גוף שלישי)
קטגוריה:משחקי וידאו משנת 2017
קטגוריה:משחקי רשת מרובי-משתתפים
קטגוריה:משחקי Xbox One
קטגוריה:אפיק גיימס
קטגוריה:משחקי Xbox Series X/S
קטגוריה:משחקי באטל רויאל
קטגוריה:משחקי הישרדות ממוחשבים
קטגוריה:משחקי וידאו שפותחו בארצות הברית
קטגוריה:משחקי iOS